Ліпецкая авіяцыйная школа

Ліпецкая авіяцыйная школа (аб'ект "Ліпецк"). Была арганізавана супольна з нямецкімі спецыялістамі ў рамках савецка-германскага вайсковага супрацоўніцтва ў 1920-х, працавала з мая 1925 па 1933.

Паводле савецка-германскага пагаднення (красавік 1925), Германія, якой Версальскім дагаворам было забаронена, у т.л., развіваць вайсковую авіяцыю, атрымлівала магчымасць карыстацца авіябазай у Ліпецку (~400 км на Пд ад Масквы) у абмен на тэхнічную дапамогу і доступ да вынікаў выпрабаванняў. Аперацыя праводзілася ва ўмовах сакрэтнасці і называлася з нямецкага боку "Навуковай установай па эксперыментах і выпрабаваннях самалётаў" (, WIVUPAL).

Для падрыхтоўкі нямецкіх лётчыкаў выкарыстоўваліся тыпы самалётаў, узятыя на ўзбраенне Чырвонай Арміяй, праводзіліся выпрабаванні новых тыпаў нямецкіх баявых самалётаў. У навучальнай праграме былі курсы падрыхтоўкі пілотаў і назіральнікаў. Нямецкі персанал школы складаў 50—100, пасля 1931 — да 200 чал.

Пасля 1930, патрэба ў існаванні школы ў абодвух бакоў паступова пачала знікаць, і, нарэшце, школа была закрытая. Агульны выпуск склаў каля 230 лётчыкаў і назіральнікаў, быў назапашаны важны тэхнічны досвед.
 Крыніцы 

 Спасылкі 
 Robert Craig Johnson. Planting the Dragon's Teeth: the German Air Combat School at Lipetsk (USSR) 1925-1930 // Chandelle Aviation Magazine, 1998.
Авіяцыйная школа ў Ліпецку (на рускай мове)

Катэгорыя:ВПС Расіі
Катэгорыя:Ваенныя школы рэйхсвера ў СССР
Катэгорыя:Ваенныя навучальныя ўстановы СССР
Катэгорыя:Ваенныя навучальныя ўстановы Расіі
Катэгорыя:Навучальныя ўстановы Ліпецка
Катэгорыя:З’явіліся ў 1925 годзе
Катэгорыя:1925 год у Ліпецку
Катэгорыя:Авіяцыйныя навучальныя ўстановы